stanford-oval/wikipedia huggingface dataset:
הגנה צרפתית
ב. התקפה באגף המלכה

אופציה זו היא כלי נשק יעיל, משום שהשחור מתקיף במקום להתגונן
3. פג3 רב4
היתרון שיש במסע זה אינו פסיכולוגי גרידא (התקפה על ה4), השחור משיג במהלך זה יתרון גם בפיתוח, משום שהוא מאלץ את הלבן לגלות את כוונותיו, מה בדעתו לעשות עם הרגלי ה4. הלבן מאיים להתקדם ה4-ה5 ולכן הנקודה הטובה ביותר לפרש השחור היא ה7, כך שהוצאתו המוקדמת של הרץ השחור ו8 מונעת את חסימתו על ידי פה7.
על התקפתו של השחור, יוכל הלבן להגיב ב-3 דרכים: 1. לחץ באגף המלך 2. לחץ במרכז 3. חיזוק הקצינים.
ב. התקפה באגף המלכה > 1. לחץ באגף המלך

4. מהז4
מאחר שהרץ השחור עזב את עמדתו, הלבן מנצל זאת להתקיף את הרגלי ז7. השחור יוכל כעת להמשיך בהתקפה ולהרוויח זמן על ידי התקפת המלכה הלבנה:
4. ---- פו6
5. מה:ז7 צז8
6. מהח6 צז6
7. מהה3
והשחור יכול להחזיר רגלי על ידי
7. ---- פ:ה4
או להמשיך ביוזמה התקפית על ידי ג7-ג5, וכך מרוויח השחור טמפו על ידי התקפות על המלכה הלבנה.
ב. התקפה באגף המלכה > 2. לחץ במרכז

4. ה5 פה7
5. רד2 ג5
6. פב5 ר:ר+
7. מה:ר ג5:ד4!
בצעד האחרון של השחור הוא אמנם נתון להתקפה של הפרש הלבן על המלך: 8. פד6+ אך פריצה במרכז עדיפה על פני הצרחה, משום שעל ההתקפה יוכל שחור להמשיך 8. ---- מו8. מאידך, הצרחת השחור תגרור תמיכה של הלבן ברגלי ד4 על ידי ג2-ג3.
מכאן ההמשך הוא:
8. פ:ד4 פב-ג6
כעת המצב שווה.
גרסה אחרת המונעת חילופים במרכז, הוצעה על ידי התאורטיקנים:
6. א3 ר:פ
7. ב2:ר פב-ג6
8. פו3 מהג7
9. ח4
יתרון הלבן בגרסה זו מתבטא בהחלפת פרש תמורת רץ, כך הרץ הלבן חופשי לפעול באלכסונים השחורים.
ב. התקפה באגף המלכה > 3. חיזוק הקצינים

4. פז-ה2 ד:ה4
5. א3 ר:פ+
6. פ:ר
צעדו של הלבן, לכאורה, מפקיר את הרגלי ה4, אך בהמשך לא יוכל השחור להגן עליו. החלפת הרץ בפרש נותנת ללבן יתרון טקטי בפיתוח הקצינים, בעוד שהשחור נותר ללא קצינים במרכז; מאידך הפרש הלבן אינו מנוצל דיו ולכן המשך זה אינו מקובל.
נוסח טאראש

על מנת למנוע את התקפת הרץ השחור במסע הרביעי, הציע טאראש להניח את הפרש ב1 על ד2.
התקפת השחור על ידי הרץ לא תהיה יעילה, לכן הוא ינסה להתקיף על ידי הרגלים באגף המלכה:
3. פד2 ג5
4. ה:ד5 ה:ד5
5. רב5+ רד7
השחור פותח בכך את הנתיב של רג8 ומשתדל להחליף רצים. המשחק נמשך:
6. מהה2+ מהה7
7. מה:מה ר:מה
8. ר:ר+ פ:ר
9. ד:ג5 פ:ג5
10. פב3 פא4
והמצב שווה.
לסיכום, ניתן לומר שההגנה הצרפתית מסייעת לשחור לערוך הגנה די מבוצרת נגד התקפות הלבן ולכן היא די פופולרית במשחקים בינלאומיים.
הסיפור שאינו נגמר

ערך זה עוסק בספר. אם התכוונתם לסרט המבוסס עליו, ראו .
| --- | --- |

עטיפת הספר בגרסתו העברית הראשונה
 מידע כללי
 מאת:  מיכאל אנדה 
 איורים:  רוזוויתה קואדפליג 
 שפת המקור:  גרמנית 
 תורגם לשפות:  אנגלית (1983), עברית (1984) ועשרות שפות נוספות
 סוגה:  רומן 
 נושא:  פנטזיה, narration, רצון, זיכרון, דואליזם גוף-נפש, בריחה מכליאה (קוסמות), Rationalization, individuation 
 מקום התרחשות:  Auryn, Moru, Amarganth, Temple of a Thousand Doors, Goab, The Seeing Hand, City of the Old Emperors, Star Cloister, House of Change, Picture Mine, Perilin, Wandering Mountain, Grassy Ocean, ביצות העצב, Ivory Tower, ארץ ההרים המתים, Three Magic Gates, Spook City, Fantastica, בפסקה זו 6 רשומות נוספות שטרם תורגמו 
 הוצאה
 הוצאה בשפת המקור:  טינֶמן (Thienemann Verlag)
 מקום הוצאה:  שטוטגרט 
 תאריך הוצאה:  1979 
 הוצאות בעברית
 הוצאה:  הוצאת לדורי
 תאריך:  1984
 תרגום:  חוה פלץ ושלומית קדם
  
 הוצאה:  כנרת זמורה ביתן
 תאריך:  2015
 תרגום:  חנה לבנת
 קישורים חיצוניים
 מסת"ב:  מסת"ב 3-522-12800-1
 הספרייה הלאומית:  001044845, 003806746
 
הסיפור שאינו נגמר (בגרמנית: Die unendliche Geschichte) הוא ספר פנטזיה מאת מיכאל אנדה שראה אור ב-1979. התרגום הסטנדרטי לאנגלית (מאת ראלף מנהיים (אנ')) הופיע ב-1983. הספר התפרסם ב-1984 בתרגום לעברית על ידי חוה פלץ ושלומית קדם, ובשנת 2015 תורגם מחדש על ידי חנה לבנת. הספר מודפס בשני צבעים, בהתבסס על מיקום העלילה בכל שלב (פנטזיה או העולם האמיתי). ב-1984 יצא לאקרנים סרט המבוסס על הספר.
עלילה > חלק א': הסיפור החיצוני

עלילת הספר מתמקדת בילד בן 10 בשם בַּסטיאן בַּלתָאזָר בּוּקס. בסטיאן איננו מקובל מבחינה חברתית, תלמיד גרוע שנשאר כיתה. מאז שנפטרה אמו הוא הרגיש כי לאביו לא אכפת ממנו כלל.

בתחילת הספר גונב בסטיאן מחנות ספרים קטנה ספר עתיק בשם "הסיפור שאינו נגמר", משום שהוא חש, כקורא נלהב, שזה בדיוק הספר שהוא מחפש כל חייו. עלילתו של ספר זה עוסקת במסע להצלת פנטזיה, ארץ שבה מתקיימות כל הפנטזיות והאגדות האנושיות.
חלק זה של הסיפור מודפס בספר בצבע אדום (כתב מוטה בגרסת הכריכה הרכה באנגלית, ובגרסת הקורא האלקטרוני).
עלילה > חלק ג': הסיפורים מתאחדים

חלקו השני של הספר מספר את הרפתקאותיו של בסטיאן בתוך ממלכת פנטזיה. כאן זוכה בסטיאן להיות כל מה שאי פעם רצה להיות: חזק, יפה, אמיץ, מקובל. אך הוא מגלה ששני צדדים למטבע; לכמה מרצונותיו יש השלכות שליליות. בנוסף, עם כל משאלה שמתמלאת הוא שוכח עוד פרט מחייו הקודמים. בשיא העלילה בסטיאן מנסה להיות מוכתר בתור שליטה העליון של פנטזיה אך עוצר אותו אטריו במלחמה עקובה מדם. לבסוף הוא שוכח אפילו את שמו וכמעט נתקע לעד בפנטזיה, שכן ניתן לצאת מפנטזיה רק דרך מי-החיים. אלה מסכימים להעבירו רק אם יסיים את כל סיפוריו שהתחיל בפנטזיה, אך הוא אינו מסוגל לכך. לבסוף, אטריו ופוכור מסכימים להשלימם במקומו.
ברגע האחרון מנסה בסטיאן להביא לאביו את מי החיים, למרות שנאמר לו כי אין אפשרות להוציא אותם מממלכת פנטזיה.
עלילה > חלק ד': הסוף

בסטיאן חוזר לחיים האמיתיים, ומסתבר שהוא השתנה: הוא אמיץ יותר, בוגר יותר. הוא מגלה, שהצליח להביא לאביו את מי החיים.
כחלק מהשינוי שעבר עליו, מחליט בסטיאן לקחת אחריות ולהודות בפני בעל החנות על גנבת הספר. להפתעתו, מסביר לו בעל החנות כי הספר לא שייך לחנות אלא לממלכת פנטזיה, וכי אף הוא עצמו ביקר בממלכה.
נושא ודמויות

הנושא העיקרי בו מטפל הספר הוא כוחו של הדמיון והתלות ההדדית שבין קיומו של עולם הדמיון וקיומו של עולם המציאות.
נושא נוסף הוא חיפוש עצמי. מסעו של בסטיאן ברחבי פנטזיה הוא למעשה מסע בתוך עצמו, המהווה עבורו תהליך התבגרות שבסופו הארה. כמו בהאלכימאי, גם כאן מגלה הגיבור, בסופו של דבר, כי הכח לשנות את חייו טמון בו-עצמו.
הספר מציג מספר דמויות ייחודיות:
בסטיאן – ילד רגיל, הדמות הראשית בסיפור. בשונה מרוב הסיפורים כאן הגיבור הוא דווקא ילד שמן, לא מקובל, גרוע בלימודים, מופנם, מסוג הילדים שנוהגים לעיתים להציק להם ולכנות אותם בשמות גנאי. ההפך מ"הגיבור המצוי" שמכירים הילדים של היום לרוב. למרות זאת, מצליח גיבור כזה לעיתים לכבוש את לב הקוראים. בסטיאן חי בעולם שהוא חצי מציאותי, חצי דמיוני - לכן התרשם בסטיאן במיוחד מממלכת פנטזיה. למרות היותו הדמות הראשית בסיפור, בחלקו הראשון של הסיפור, שהוא סיפור מסגרת, הוא מופיע פחות מהדמויות בממלכת פנטזיה עצמה.
הקיסרית הילדותית (בתרגום לבנת: הקיסרית הילדית) – מלכה ושליטה על כל ארץ פנטזיה. בסיפור הקיסרית חולה וזקוקה לשם חדש על מנת להבריא.
פוכור – דרקון המזל - דרקון ידידותי בעל ראש אריה.
אטריו – לוחם משבט "ירוקי העור"/"אנשי העשב" (שבט שמאפייניו מבוססים על מאפייני השבטים האינדיאניים).
פיורקראכצארק – ענק שאוכל סלעים.
מורלה הצבה העתיקה – צבה ענקית בעלת סימפטומים של פיצול אישיות.
איגרמול – להקה של חרקים הפועלת וחושבת בגוף אחד (ומכונה בשל כך "איגרמול הרבים").
קסאידה – מכשפה שכוחה הוא בשליטה בריקנות. היא שולטת בצבא ענקי ברזל שאינם אלא קליפות ריקות ומנסה להשיג שליטה בבסטיאן שהריקנות פושה בנפשו.
יור - כורה חלומות עיוור שעוזר לבסטיאן לדלות את הזיכרון האחרון שלו מעולמו הממשי.
גמורק- איש זאב שנע בין העולם האנושי לפנטזיה.
הזקן מן ההר הנודד- זקן שגר על ההר הכי גבוה בפנטזיה וכותב את תולדות פנטזיה.
הסרטים וסדרות הטלוויזיה

"הסיפור שאינו נגמר" (1984) הסרט המקורי אשר בוים ונכתב על ידי וולפגאנג פטרסון. הסרט מבוסס על חלקו הראשון של הספר, ועלילתו מסתיימת בנקודה בה באסטיאן נכנס לפנטזיה.
"הסיפור שאינו נגמר 2" (1990) הסרט בוים על ידי ג'ורג' מילר. הסרט השתמש במספר אלמנטים מהחלק השני של הספר המקורי, אבל למעשה יצר עלילה חדשה.
"הסיפור שאינו נגמר 3" (1994). הסרט השתמש בדמויות שנוצרו על ידי אנדה, אך עלילתו הייתה חדשה, ונכתבה במנותק מעלילת הספר.
בנוסף לסרטים, הספר היה מקור השראה של שתי סדרות טלוויזיה. הסדרה המצוירת של שנת 1996 התמקדה סביב הרפתקאותיו הנוספות של באסטיאן בפנטזיה, הרפתקאות שלא היו מקבילות להתרחשויות בספר. הסדרה הלא מצוירת סיפרה מחדש את עלילת הרומן המקורי לאורכם של 13 פרקים.
עטיפת ההוצאה המחודשת משנת 2015
אטריו רוכב על פוכור (נקרא בסרט - פלקור) מעל ארץ פנטזיה בסרט הראשון
הסיפור של באטמן

| --- | --- |

כרזת הסרט
 מבוסס על:  לגו DC קומיקס
 בימוי:  ריק מוראלס
 תסריט:  ג'יימס קריג
 מדבבים:  ראו כאן
 מדבבים בעברית:  ראו כאן
 מוזיקה:  טים קלי
 מדינה:  ארצות הברית ארצות הברית
 חברת הפקה:  האחים וורנר הנפשה The Lego Group DC קומיקס
 חברה מפיצה:  Warner Bros. Television Cartoon Network
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 27 באוקטובר 2014 ישראל 25 במאי 2015
 משך הקרנה:  כ-22 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט גיבורי-על, סרט הנפשה ממוחשבת, סרט קומדיה, סרט אקשן, סרט פעולה, סרט מדע בדיוני
 סרט קודם:  Lego Batman: The Movie – DC Super Heroes Unite
 סרט הבא:  לגו: ליגת הצדק נגד ליגת ביזארו
 דף הסרט ב־IMDb
 
הסיפור של באטמן (באנגלית: Lego DC Comics: Batman Be-Leaguered) הוא סרט גיבורי-על קצר אמריקאי טלוויזיוני בהנפשה ממוחשבת, מסוגת קומדיה, אקשן, פעולה ומדע בדיוני, אשר מבוסס על הזיכיונות לגו ו-DC קומיקס. הסרט הוא השני שמבוסס על שני הזיכיונות לאחר הסרט "Lego Batman: The Movie – DC Super Heroes Unite" משנת 2013. הסרט בוים על ידי ריק מוראלס, נכתב על ידי ג'יימס קריג, הולחן על ידי טים קלי והופק על ידי האחים וורנר הנפשה, The Lego Group ו-DC קומיקס.
שידור הבכורה של הסרט היה בארצות הברית בערוץ Cartoon Network ב-27 באוקטובר 2014. בישראל הסרט שודר לראשונה בדיבוב לעברית בערוץ הילדים ב-25 במאי 2015. בשנת 2015 צורף הסרט כבונוס ל-DVD של "לגו: ליגת הצדק נגד ליגת ביזארו", הסרט השלישי שמבוסס על הזיכיונות, כאשר שם הוא נקרא בעברית באטמן מצטרף לליגת הצדק. בהמשך הסרט עלה גם לשירות הסטרימינג נטפליקס, שם נקרא בעברית Lego DC Comics: באטמן וחברים. אורך הסרט הוא כ-22 דקות.
על מנת לקדם את הסרט הופקו קטעי פספוסים מתוכו, אשר הופצו ברשתות החברתיות השונות.
עלילה

בגות'אם סיטי באטמן נלחם באדם-עטלף במוזיאון, כאשר הוא נקלע למארב על ידי הפינגווין. במהלך הקרב סופרמן מציע לבאטמן להצטרף לקבוצת גיבורי העל החדשה שלו בשם "ליגת הצדק", אך הוא מסרב בטענה שהוא מסתדר לבד. לעצבנותו של באטמן, סופרמן מסייע לו בקרב ונלחם בנבלים שמצטרפים אליהם גם הג'וקר. לאחר שהוא מביס את הנבלים, סופרמן עף החוצה, אך לאחר מכן הוא נעלם יחד עם הנבלים ואבן חן שהייתה במוזיאון.
בגלל היעלמותו שאפילו דווחה על ידי לויס ליין, באטמן קורא לפלאש שיעזור בחיפושים אחר סופרמן. הפלאש מחפש את סופרמן ברחבי העולם לצד באטמן שמחפש באמצעות המטוס שלו. השניים מגיעים למצרים, שם הם מוצאים את קפטן קור שמנסה לגנוב אובליסק. שני הגיבורים נלחמים בו, אך לפתע הפלאש נעלם באמצע הקרב בעוד באטמן קפוא. בהמשך באטמן מפשיר ומביס את קפטן קור, אבל הוא והאובליסק נעלמים.
לאחר מציאת סמלים אטלנטיים של האובליסק לפני היעלמותו, באטמן מחליט לבקש עזרה מגיבור נוסף - אקוומן. בזמן שהם עושים חיפושים מתחת לאוקיינוס, הם מוצאים את מנטה שחורה וכרישי הרובוט שלו מנסים לגנוב את הטרידנט של פוסידון. באטמן שוב מנצח בקרב, אבל אקוומן, מנטה שחורה והטרידנט נעלמים.
באטמן מחליט ללכת למטרופוליס, שם וונדר וומן וסייבורג נלחמים בלקס לות'ר שמנסה לגנוב את הפסל של Daily Planet. פעם נוספת, באטמן מנצח, אך וונדר וומן, סייבורג, לקס לות'ר והפסל נעלמים. באטמן מחליט לנסוע למטה ליגת הצדק, למרות שזה המקום האחרון אליו רצה להגיע. כשהוא שם הוא מוצא את באט-מייט שהכין מלכודת לליגת הצדק הכוללת את כל החפצים הגנובים. באטמן עוזר לחברי ליגת הצדק לצאת מהמלכודת ומחליט להצטרף אליהם. באט-מייט מזמן את הנבלים שגם נעלמו, אך הם מובסים בקלות על ידי העוצמה המשולבת של ליגת הצדק.
בסיום הסרט, שאר ליגת הצדק מרוצים מכך שבאטמן נמצא בצוות שלהם בעוד הוא צוחק איתם.
מדבבים

הדיבוב העברי של הסרט בוים על ידי שרון בורגאוקר, והופק על ידי ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| באטמן | טרוי בייקר | מתי אטלס |
| סופרמן | נולאן נורת' | אלדד פריבס |
| אלפרד פניוורת' | נולאן נורת' | אלדד פריבס |
| הפינגווין | טום קני | אלדד פריבס |
| פלאש | ג'יימס ארנולד טיילור | גדי לוי |
| באט-מייט | פול רויבנס | גדי לוי |
| אקוומן | די בראדלי בייקר | צביקה שוורצברג |
| סייבורג | קארי פייטון | ערן מור |
| וונדר וומן | גריי דליסל | מאיה בר שלום |
| קפטן קור | קווין מייקל ריצ'רדסון | יורם יוספסברג |
| מנטה שחורה | קווין מייקל ריצ'רדסון | יורם יוספסברג |
| לקס לות'ר | ג'ון דימאג'יו | יורם יוספסברג |
| הג'וקר | ג'ון דימאג'יו | גיא רושיניאק |
הפקה

המפיק המפקח של הסרט הוא ברנדון ויטי, אשר מוכר בזכות עבודתו בסדרת הטלוויזיה "ליגת הצדק - הדור הבא". בריאיון לאתר "Comic Book Resources" שיתף ויטי שבהתחלה הסרט פותח לציון 75 שנותיו של באטמן. כמו כן הוא סיפר שצוות ההפקה צפה בהרבה סרטי לגו וקטעים קומיים ביקום DC על מנת שהסרט יהיה הומוריסטי.
ביקורות

הסרט קיבל מאתר "Common Sense Media" שלושה כוכבים מתוך חמש, שם נכתב עליו שהוא מבדר מבוגרים וילדים כאחד בגלל "המוזרות המשעשעת" שלו.
הערות שוליים

1 2 3  קייל פאגלי, Brandon Vietti Makes "Batman: Be-Leaguered" With LEGO, באתר Comic Book Resources‏, 27 באוקטובר 2014
↑  חדש בטלוויזיה - יום שני, 25 במאי 2015, שי שגב
↑  הצד האחורי של ה-DVD של "לגו: ליגת הצדק נגד ליגת ביזארו" בעברית
↑  "הסיפור של באטמן", באתר נטפליקס
↑  הסיפור של באטמן, באתר Common Sense Media
הפיגוע במאלי (2015)

| --- | --- |

 תאריך:  20 בנובמבר 2015 
 מקום:  רדיסון בלו, במקו, מאלימאלי
 קואורדינטות:  12°38′07″N 8°01′51″W﻿ / ﻿12.6352°N 8.0308°W﻿ / 12.6352; -8.0308
 סוג:  פיגוע, משבר בני ערובה, ירי המוני 
 נשק:  קלצ'ניקוב, רימוני יד
 הרוגים:  20 
 חטופים:  170
 פצועים:  9 
 מבצע:  אל-מוראביטון ואל-קאעידה במגרב האסלאמי
  (למפת מאלי מוגדלת) במקו טימבוקטו סיקאסו מופטי גאו אלג'יריה ניז'ר בורקינה פאסו חוה"ש גינאה סנגל מאוריטניההפיגוע ברדיסון בלו(למפת מאלי רגילה) במקו טימבוקטו סיקאסו מופטי גאו אלג'יריה ניז'ר בורקינה פאסו חוה"ש גינאה סנגל מאוריטניההפיגוע ברדיסון בלו
 
הפיגוע ברדיסון בלו בבמקו הוא פיגוע טרור שהתרחש ב-20 בנובמבר 2015. במהלך הפיגוע נהרגו 20 אנשים, ונחטפו כ-170 בני ערובה בבית המלון רדיסון בלו בבמקו, בירת מאלי. הפיגוע בוצע במשותף על ידי ארגון הטרור התוניסאי "אל-מוראביטון" ואל-קאעידה במגרב האסלאמי.
האירוע

בשעה 7:00 בבוקר לערך (שעון UTC) הגיעו 3-4 חמושים בכלי רכב בעלי לוחית רישוי של דיפלומטים, השתלטו על מלון היוקרה רדיסון בלו ולקחו כ-170 בני אדם כבני ערובה, מתוכם 140 אורחי המלון ועוד 30 אנשי צוות.
בין בני הערובה היו עשרה אזרחים סיניים, עשרים אזרחים הודיים, שבעה אנשי צוות של חברת טורקיש איירליינס ועוד מספר לא ידוע של אזרחים צרפתים ופעילי או"ם. מבין האנשים שחולצו שנים עשר אנשי צוות של חברת אייר פראנס, ושלושה פעילים מטעם האו"ם.
| מדינה | מקרי מוות |
| --- | --- |
ארצות הברית ארצות הברית: 1
בלגיה בלגיה: 2
ישראל ישראל: 1
מאלי מאלי: 6
הרפובליקה העממית של סין  סין: 3
רוסיה רוסיה: 6
לא ידוע: 1
בסך הכל: 20
הערות שוליים

↑  איתמר אייכנר, ישראלי נרצח במתקפת הטרור במלון במאלי, באתר ynet, 21 בנובמבר 2015
הר גלוסופטריס

| --- | --- |
אין תמונה חופשית
 מידע כללי
 גובה:  2,865 מ' 
 מיקום:  אזור הברית האנטארקטית,
 רכס הרים:  רכס אוהיו 
 קואורדינטות:  84°44′00″S 113°43′00″W﻿ / ﻿84.73333°S 113.71667°W﻿ / -84.73333; -113.71667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר גלוסופטריס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר גלוסופטריס
 
הר גלוסופטריס (באנגלית: Mount Glossopteris) הוא הר מכוסה ברובו קרח, ברכס אוהיו, בהרי הורליק, בארץ מרי בירד שבאנטארקטיקה.
ההר ממוקם בקצה הצפון-מזרחי של שולחן באקאי.
ההר מכוסה ברובו קרח, למעט שכבה אופקית של סלע החשופה מקרח, וניתן באמצעותה לזהות את ההר מרחוק.
גובהו של הר גלוסופטריס 2,865 מטרים מעל פני הים; הר גלוספטריס הוא ההר ה-317 בגובהו באנטארקטיקה.
היסטוריה > גילוי ומיפוי ההר

ההר נסקר לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).
היסטוריה > מקור השם

שם ההר הוצע על ידי הגאולוג ויליאם לונג (William Long), שהיה חבר משלחת חציית הרי הורליק של התוכנית האנטארקטית של ארצות הברית, אשר מיפתה את ההר, ואשר, יחד עם צ'ארלס בנטלי (Charles Bentley), פרדריק דרלינג (Frederic Darling) וג'ק לונג (Jack Long) היו הראשונים שטיפסו לפסגת ההר בדצמבר 1958.
שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שם מאובני הגלוסופטריס (Glossopteris), מאובנים של צמחים פרה-היסטוריים שהתגלו בסלעי ההר.
לקריאה נוספת

Retallack, Gregory & JAHREN, A.H. & Chakrabarti, Ramananda & Metzger, Christine & Smith, Roger. (2005), The Permian–Triassic boundary in Antarctica, Antarctic Science. 17. 241 - 258. https://doi.org/10.1017/S0954102005002658
Long WE, Sedimentary Rocks of the Buckeye Range, Horlick Mountains, Antarctica, Science. 1962 Apr 27;136(3513):319-21. doi: https://doi.org/10.1126/science.136.3513.319. PMID 17745908
Ben James Slater, CRYPTIC DIVERSITY OF A GLOSSOPTERIS FOREST: THE PERMIAN PRINCE CHARLES MOUNTAINS FLORAS, ANTARCTICA, University of Birmingham Research Archive
Cridland, Arthur A. (Ohio State U., Columbus.), A GLOSSOPTERIS FLORA FROM THE OHIO RANGE, ANTARCTICA, Amer. Jour. Bot. 50(2): 186–195. Illus. 1963, https://doi.org/10.1002/j.1537-2197.1963.tb07194.x
Paul Tasch, Edward L. Gafford, Paleosalinity of Permian Nonmarine Deposits in Antarctica, Science 14 Jun 1968: Vol. 160, Issue 3833, pp. 1221-1222 DOI: https://doi.org/10.1126/science.160.3833.1221
LONG, William Ellis, 1930, THE STRATIGRAPHY OF THE OHIO RANGE, ANTARCTICA, University Microfilms, Inc., Ann Arbor, Michigan
הערות שוליים

1 2 3 4 5 6 7 8  מידע גאוגרפי והיסטורי
1 2  נתוני גובה השוואתיים
| רכס אוהיו |
| --- | --- | --- |
| מישורים | באקיי |  |
| הרים | אורבאנאק • איוורסן • אלדריג' • גלוסופטריס |  |
| נונאטאקים | אלדריג' • בנט |  |
| מצוקים | דיסקברי • לאקיי |  |
הסכם אראס (1579)

הסכם אראס ב-17 במאי 1579 נחתם בין המחוזות והערים החברות בברית אראס (שנחתמה ב-6 בינואר 1579) למלך ספרד פליפה השני, שליט ארצות השפלה, שיוצג על ידי המושל הכללי אלסנדרו פארנזה, דוכס פארמה. מצד ברית אראס חתמו על ההסכם הרוזנויות ארטואה ואנו והערים דואה (שברוזנות ארטואה), ליל (שברוזנות פלנדריה)
ואורשי.
ההסכם כוון נגד חותמי ברית אוטרכט מ-23 בינואר 1579 שכינסה את המתנגדים למלך ולמושל הספרדי, לרבות העיר ולנסיין שברוזנות אנו.
זה היה הסכם שלום נפרד ששם קץ מבחינה פורמלית למצב המלחמה ששרר בין הצדדים אחרי פריצת המרד ההולנדי (מלחמת שמונים השנים). המחוזות והערים שהרכיבו את ברית אוטרכט המשיכו במלחמה נגד ספרד.
אלסנדרו פארנזה, דוכס פארמה, מושל כללי של ארצות השפלה ההבסבורגיות
רקע

אחרי שביולי 1579 ניתק דון חואן מאוסטריה, המושל הכללי של ארצות השפלה ההבסבורגיות את הקשרים עם הפרלמנט של הולנד וחידש את הלחימה, חברי ברית בריסל הצהירו על חזית משותפת נגד משטר הכיבוש הספרדי ומלך ספרד, פיליפ השני.
אולם אחרי מותו של דון חואן באוקטובר 1578, יורשו, אלסנדרו פארנזה, דוכס פארמה, פנה לחלק הקתולים בארצות השפלה, שנודעו מאוחר יותר כ"בלתי מרוצים" ובראשם סטאטהולדר של רוזנות אנו, פיליפ דה לאלנג (Lalaing) ואחיו למחצה, עמנואל פיליבר דה לאלנג (שנודע בדרך כלל כ"מונטיני" Montigny) ושכנע אותם להתנתק מראש הפרלמנט ההולנדי, נסיך וילם מאוראנז', בגלל מדיניות "שלום הדת" שלו.
צעדים אלה הובילו בינואר 1579 להקמת ברית אראס. החברים בברית הזאת, מחוזות וערים בדרום הקתולי של ארצות השפלה שכללו פרט לרוזנות אנו, את רוזנות ארטואה ואת הערים דואה, ליל ואורשי, פתחו במשא ומתן עם פארנזה שבסיומו נחתם הסכם שלום.
רקע > המשא ומתן

למעשה כבר ב-8 בדצמבר 1578 (כלומר לפני ההקמה הרשמית של ברית אראס) הסכימו הצדדים על טיוטה ראשונה של ההסכם. אחריה באו נוסחו טיוטה שנייה - ב-9 בינואר 1579 - ושלישית - ב-6 באפריל 1579. לבסוף ב-17 במאי 1579 נחתם ההסכם בין נציגי הדוכס מפארמה לחברי ברית אראס.
אולם עדיין זה לא היה סוף ופארנזה הצליח להשיג מהצד שכנגד עוד מספר פשרות שהביאו לגרסה מ-12 בספטמבר 1579 שאושררה על ידי המלך פיליפ השני ופורסמה בעיר מונס. היא נבדלה בכמה נקודות חשובות מההסכם שנחתם ב-17 במאי.
ההוראות העיקריות של ההסכם, שנחתם ב-17 במאי 1579

אושרו מחדש ההוראות של השכנת הסדר בגנט, הצו הנצחי מ-1577, וברית בריסל,על ידי הכתר הספרדי ועל יהי ברית אראס. (סעיף 1)
הכל המחזיקים בתפקידים ציבוריים יהיו רומים-קתולים
(סעיפים 2, 11, 12, 15)
לא יהיו יותר חילות מצב של חיילים זרים או שכירי חרב, לא בשירות ספרד ולא בשירות הפרלמנט ההולנדי (סעיף 5)
כל שבויי המלחמה ישוחררו (סעיף 8). ציון מיוחד התייחס לבנו הבכור של וילם, הנסיך אוראנז', פיליפ וילם, שכונה "רוזן בורן" לגביו ביקש מושל העיר ליל, אדריאן ד'אוני (Adrien d'Ognies) את החזרתו להולנד ממקום שביו בספרד (לשם נחטף ב-1568). אולם הנסיך הצעיר לא שוחרר. ההוראה אינה מופיעה יותר בסעיף 9 בבהסכם שאושרר על ידי המלך פיליפ ב-12 בפסטמבר 1579.
מועצת המדינה תתארגן כמו בימי הקיסר קרל החמישי.
שני שלישים מחברי המועצה יתמנו על ידי הנהגת המחוזות החתומים (סעיף 14)
החזרת כל הפריבילגיות שהתקיימו בימי קרל החמישי
מיסים שהוטלו אחרי שלטונו של קרל החמישי יבוטלו.(סעיף 20)
המחוזות שחתמו על הסכם השלום היו:
רוזנות אנו
רוזנות ארטואה
ליל, דואה, ואורשי (פלנדריה וואלונית)
המחוזות שהיו בעד שלום אבל עוד לא חתמו, (הצטרפו מאוחר יותר)
רוזנות נאמור
רוזנות לוקסמבורג
דוכסות לימבורג
החותמים

בישוף אראס, מתייה מולאר
האביר ז'אן דה נוארקארן
ברון מוולהון, גיום לה ואסר
ז'אק פרוז
אנטואן ז'רמן, אב המנזר ויקוניון
האביר ניקולא ואן לאנדס
לנסלו דה פאסאן, ברון האג
ז'אן ד'אוסיני, סגן ראש העיר מונס
לואי קורבאן, סגן ראש שני של העיר מונס
ז'אק דה לה קרואה, ברון קאלוול, יועץ של מונס
דוד דה אנשן, "פנסיונר" (יועץ משפטי)
לואי קאלייה, פקיד של הפרלמנט והרוזנות אנו
רולאן דה ויק, באליף ואטן - בשם השופטים הבכירים (justiticiare)
ז'אק דה אנרן, באליף קומין, בשם השופטים הבכירים
ז'אן פיטאווה, ראש העיר ליל, מטעם העיר ליל
דני ז'יבר, פקיד של ליל, מטעם העיר ליל
פייר שרפנטייה, אב המנזר לוס, מטעם הכמורה
פוראן ואן דה קיירה, קנוניקוס של כנסיית פטרוס הקדוש בליל, מטעם הכמורה,
אסטאס ד'אואני, מטעם האצולה
אדרייאן רבלמט, מטעם האצולה
אסטאס ד'אאוסט, סגן ראש העיר דואה (אלדרמן)
פיליפ ברואה, "פנסיונר" של דואה
רובר ממלן, מרקיז רישבור, מושל ארטואה
האביר אדריין ד'אואני, מושל פלנדריה הוואלונית
פיליפ דה לאלנג, רוזן שלישי לאלנג, באליף של אנו
הר גראוס

| --- | --- |

 מידע כללי
 גובה:  1,231 מ' 
 מדינה:  קנדה 
 מיקום:  צפון וונקובר (מחוז מוניציפלי), קנדהקנדה
 רכס הרים:  הרי נורת' שור 
 קואורדינטות:  49°23′10″N 123°04′35″W﻿ / ﻿49.38611111°N 123.07638889°W﻿ / 49.38611111; -123.07638889
  (למפת קולומביה הבריטית מוגדלת) ויקטוריה ונקובר קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט הר גראוס(למפת קולומביה הבריטית רגילה) ויקטוריה ונקובר קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט הר גראוס
 
האתר בחורף על רקע העיר ונקובר
הר גראוס (באנגלית: Grouse Mountain) הוא אתר סקי המצוי על הר בשם זה מעל הפרוור ונקובר הצפונית, ליד העיר ונקובר, שבמחוז קולומביה הבריטית במערב קנדה.
על האתר

האתר הוקם בשנת 1926, והוא אתר הסקי המרכזי של העיר ונקובר.
ההגעה לאתר היא באמצעות קרון רכבל היכול להכיל כ-100 אנשים. בין החודשים מאי לאוקטובר ניתן גם להעפיל רגלית לאתר. אתר יציאת הקרון לאתר הוא בסמוך לאגם קפילנו, בקצה הכביש שלצידו מצוי הגשר התלוי המפורסם.
על האתר > האתר בחורף

בחודשי החורף, בערך בין החודשים דצמבר למאי האתר משמש כאתר סקי, בעל מספר מסלולים, החל ממסלולים למתחילים (ישנו בית ספר ללימודי גלישה, הן סקי והן סנובורד), ועד מסלולים למקצוענים. האתר נשאר פתוח גם לאחר רדת החשיכה, ומשתמש בפרוז'קטורים בשביל להפיק תאורה הולמת.
על האתר > האתר בקיץ

במהלך חודשי הקיץ הוא משמש כאתר תיירות בעל מספר אטרקציות דוגמת סיורים, הדרכות, הופעות ואומגה.
מהאתר ניתן לצאת למספר טיולים, חלקם קצרים בקרבת האתר, וחלקם הם טרקים יותר ארוכים.
על האתר > עין הרוח

באתר ישנה טורבינת רוח המשמשת גם כמגדל תצפית, שאמורה לספק כרבע מתצרוכת האנרגיה של האתר. הטורבינה בולטת, וניתן להבחין בה מרחבי ונקובר.
האתר בקיץ, על רקע העיר ונקובר
קרון מעט לפני החנייה באתר, על רקע אגם קפילנו
הופעת חרשי העץ ההומוריסטית בקיץ
טורבינת עין הרוח
הנריקה לזוברט

| --- | --- |
אין תמונה חופשית
 לידה:  19 ביוני 1909 ורשה, האימפריה הרוסית 
 פטירה:  אוגוסט 1942 (בגיל 33) טרבלינקה, גנרלגוברנמן 
 מדינה:  פולין 
 שם עט:  Henryka 
 מקום לימודים:  אוניברסיטת ורשה, Stendhal University 
 שפות היצירה:  פולנית 
 
הנריקה ונדה לזוברט (פונטית: 'xɛnˈrɨka waˌzɔvɛrˈtuvna; בפולנית: Henryka Wanda Łazowertówna; נכתב גם Lazowert ולעיתים בשגיאה, Lazawert;‏ 19 ביוני 1909, ורשה – אוגוסט 1942, מחנה ההשמדה טרבלינקה) הייתה משוררת לירית פולנית. שירתה ניחנה באופי אישי עמוק ובעוצמה רגשית, אך כללה התייחסויות חברתיות וגוונים פטריוטיים. היא נחשבת לאחת המשוררות הפולניות הבולטות ממוצא יהודי.
לזוברט ידועה בעיקר ככותבת השיר "Mały szmugler" (המבריח הקטן) שנכתב בגטו ורשה, ככל הנראה ב-1941, ופורסם לראשונה בשנת 1947, שנים לאחר מותה. השיר עוסק בילד הנאבק להחזיק את משפחתו בחיים בגטו על ידי הברחה מהצד "הארי" תוך סיכון חייו. השיר ותרגומיו באנגלית ובעברית חרוטים על האנדרטה לילדים קורבנות השואה, ומשמשים אפיטף עבור הילדים שנרצחו בשואה.